Hafa ekki rætt frestun verkfalls
Fundað er í kjaradeilu sex stéttarfélaga iðnaðarmanna og Samtaka atvinnulífsins hjá ríkissáttasemjara í dag og hefst fundurinn klukkan tíu. Guðmundur Ragnarsson, formaður VM, segir í samtali við mbl.is að viðræðurnar séu á lokafasanum og mun gangur þeirra í dag skera út um hvort að verkfall skelli á á miðnætti.
"Það komin ákveðin mynd á þetta," segir Guðmundur. "Síðan eru bara atriði sem menn reyna að takast á um í dag. Ákvörðun verður síðan tekin seinni partinn eða í kvöld um hvað menn ætli að gera, fara í verkfall eða semja."
Upphaflega boðuðu sex stéttarfélög iðnaðarmanna verkfall sem átti að hefjast 10. júní og standa í viku. Þau félög eru landssamböndin Samiðn og Rafiðnaðarsamband Íslands og stéttarfélögin Grafía, Félag hársnyrtisveina og Félag vélstjóra og málmtæknimanna. 6. júní frestuðu Grafía, Félag hársnyrtisveina og Samiðn sínum verkföllum til miðnættis í dag. Hin félögin gerðu það sama 8.júní.
Guðmundur segir að það hafi ekki verið rætt að fresta verkfallinu aftur. "Við ætlum í dag að reyna að klára eitthvað sem annað hvort enda með undirskrift samnings eða verkfalli. Það eru ýmis atriði sem kosta ekki peninga en menn geta rifist um þau fram á síðustu stundu, stundum vegna "prinsipp" ástæðna. En við reynum eins og við getum."
Fundað er í kjaradeilu sex stéttarfélaga iðnaðarmanna og Samtaka atvinnulífsins hjá ríkissáttasemjara í dag.
Guðmundur Ragnarsson, formaður VM, segir í samtali við mbl.is að viðræðurnar séu á lokafasanum og mun gangur þeirra í dag skera út um hvort að verkfall skelli á á miðnætti.
Upphaflega boðuðu sex stéttarfélög iðnaðarmanna verkfall sem átti að hefjast 10. júní og standa í viku.
6. júní frestuðu Grafía, Félag hársnyrtisveina og Samiðn sínum verkföllum til miðnættis í dag. Hin félögin gerðu það sama 8.júní.
Guðmundur segir að það hafi ekki verið rætt að fresta verkfallinu aftur.